b'\n_START_ARTICLE_\nNofollow\n_START_PARAGRAPH_\nNofollow \xc3\xa9s un atribut en codi HTML que se li posa a un enlla\xc3\xa7 quan volem que aquest no sigui tingut en compte pels cercadors. D\'aquesta manera, Google i altres cercadors no donen valor a aquest enlla\xc3\xa7 i no se li transmet al Pagerank. L\'origen del "nofollow" es remunta a 2005 i va ser dissenyat per Matt Cutts (Google) i Jason Shellen (Blogger) amb la finalitat d\'evitar l\'spamdexing, sobretot per a reduir aquest tipus de spam en els comentaris dels blogs. Despr\xc3\xa9s d\'aplicar l\'atribut nofollow a un URL, aquest queda de la seg\xc3\xbcent manera:_NEWLINE_<a href="paginaweb" rel="nofollow">\n_START_SECTION_\nQu\xc3\xa8 ha suposat el Nofollow?\n_START_PARAGRAPH_\nAl cap de poc de sortir a la llum, totes les plataformes de blogs i webs tan importants com la Viquip\xc3\xa8dia van adoptar la mesura d\'implantar l\'atribut nofollow en els seus enlla\xc3\xa7os sortints, d\'aquesta manera es va evitar que la gent acud\xc3\xads a p\xc3\xa0gines amb un alt tr\xc3\xa0fic de visites i Pagerank per a aconseguir retroenlla\xc3\xa7os._NEWLINE_Encara que s\'ha pogut reduir l\'spam en cert sentit, el cert \xc3\xa9s que la pr\xc3\xa0ctica d\'enviar comentaris massius als blogs i webs segueix vigent, principalment perqu\xc3\xa8 hi ha alguna cosa que sempre es transmet: el tr\xc3\xa0fic i visites que una web pot obtenir a trav\xc3\xa9s dels retroenlla\xc3\xa7os. A m\xc3\xa9s, en l\'actualitat l\'atribut nofollow ha passat a ser una eina utilitzada habitualment en les t\xc3\xa8cniques SEO, acr\xc3\xb2nim de Search Engine Optimization.'